Virallinen lehti nro C 167 , 02/06/1997 s. 0151



B4-0358, 0374, 0402, 0408, 0430 ja 0433/97 Päätöslauselma Iranista Euroopan parlamentti, joka - ottaa huomion aikaisemmat päätöslauselmansa Iranin tilanteesta, erityisesti 13. maaliskuuta 1996 ((EYVL C 96, 1.4.1996, s. 295)) ja 20. helmikuuta 1997 ((Istunnon pöytäkirja 20.2.1997, osa II, kohta 11 b))) antamansa päätöslauselmat, - ottaa huomioon YK:n ihmisoikeuskomission 15. huhtikuuta 1997 antaman päätöslauselman, A. ottaa huomioon, että Irania epäillään valtionterrorismista useiden tapauksien yhteydessä ja sillä on ihmisoikeuksien alalla kaiken kaikkiaan huono ansioluettelo, joka ei ole osoittanut parantumisen merkkejä viime vuonna, B. ottaa huomioon berliiniläisen tuomioistuimen 10. huhtikuuta 1997 tekemän päätöksen, jossa vahvistettiin, että Iranin hallinnon poliittinen ja uskonnollinen johto on ulkomailla tapahtuneiden toisinajattelijoiden salamurhien taustalla, C. ottaa huomioon neuvoston päätöksen keskeyttää «kriittinen vuoropuhelu» Iranin kanssa ja jäsenvaltioiden suurlähettiläiden paluun Teheraniin, kunnes on saatu selvityksiä Iranin viranomaisilta, jotka puolestaan ovat antaneet ymmärtää, että Saksan ja Tanskan suurlähettiläiden paluu ei ole toivottavaa, D. ottaa lisäksi huomioon neuvoston päätöksen keskeyttää viralliset kahdenväliset ministerivierailut, vahvistaa politiikkaa, jonka mukaan Iraniin ei toimiteta aseita, varmistaa, että tiedustelu- ja turvallisuustehtävissä toimiville iranilaisille ei myönnetä viisumeita, ja karkottaa Iranin tiedusteluhenkilöstö EU:n alueelta, E. on kauhistunut Salman Rushdieen kohdistuvista jatkuvista uhkauksista, joilla on Iranin hallituksen tuki, ja hallituksen asiamiesten Teheranissa viime aikoina esittämistä Saksan kansalaisten tappamista koskevista lausunnoista, F. panee tyrmistyneenä merkille sen, että Iranin korkein oikeus hylkäsi Mohammad Assadin tuomiota ja kuolemanrangaistusta koskevan valituksen, G. ilmaisee syvän myötätuntonsa ja solidaarisuutensa äskettäin sattuneen maanjäristyskatastrofin lukuisia uhreja ja heidän perheitään kohtaan ja kehottaa Euroopan humanitaarisen avun toimistoa (ECHO) vastaamaan välittömästi Iranin esittämiin pyyntöihin humanitaarisen avun saamiseksi; 1. Tuomitsee erittäin voimakkaasti Iranin hallituksen jatkuvan valtionterrorismin kotimaassa ja ulkomailla; 2. Vaatii neuvostoa luomaan yhteisen ja yhteisvastuullisen politiikan kaikkien jäsenvaltioiden välille jäsenvaltioiden diplomaattiedustuksesta Iranissa; 3. Pyytää neuvostoa päättämään lopullisesti «kriittisen vuoropuhelun» Iranin viranomaisten kanssa ja vahvistamaan vuoropuhelua kaikkien niiden tahojen kanssa, jotka kannattavat Iranin muuttumista demokraattiseksi valtioksi; 4. Pyytää neuvostoa ja jäsenvaltioita siinä tapauksessa, että Teheran ei toteuta positiivisia toimenpiteitä, kehittämään keinoja lisääntyvän ja asteittain vahvistuvan painostuksen kohdistamiseksi Teheranin viranomaisiin; 5. Ilmaisee yhteisvastuullisuuden tunteensa Iranin hallinnon terrorismin uhreja kohtaan ja tukee kaikkia demokraatteja, jotka vastustavat Iranin nykyistä hallintoa ja taistelevat todella demokraattisen valtion aikaansaamiseksi Iraniin; 6. Vahvistaa tuomitsevansa täydellisesti Rushdien vastaisen «fatwan» ja vaatii, että Iranin viranomaiset julistavat sen mitättömäksi; 7. Kehottaa puhemiestään välittämään tämän päätöslauselman neuvostolle, komissiolle ja Iranin hallitukselle.